PATVIRTINTA

Radviliškio r.

Pociūnėlių pagrindinės mokyklos

direktoriaus 2023 m. rugsėjo 4 d. įsakymas Nr. V1- 35 (1.3)

**POCIŪNĖLIŲ PAGRINDINĖS MOKYKLOS**

**IKIMOKYKLINIO UGDYMO GRUPĖS**

**VAIKŲ DIENOS POILSIO ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Pociūnėlių pagrindinės mokyklos ikimokyklinio ugdymo grupės (10,5 val.) (toliau tekste – ikimokyklinio ugdymo grupė) vaikų dienos poilsio organizavimo tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo, galiojanti suvestinė redakcija nuo 2023 m. kovo 02 d., Lietuvos Respublikos sveikatos apsaugos ministerijos 2023 m. birželio 19 d. raštu „Dėl dienos poilsio organizavimo įstaigose, vykdančiose ikimokyklinio ir (ar) priešmokyklinio ugdymo programas“, Lietuvos Respublikos Vaiko teisių apsaugos kontrolieriaus įstaigos 2023 m. birželio 21 d. raštu „Dėl dienos poilsio organizavimo Lietuvos ikimokyklinio / priešmokyklinio ugdymo įstaigose“, Šeimų asociacijos 2023 m. gegužės 17 d. parengtomis rekomendacijomis „Dėl dienos poilsio organizavimo Lietuvos ikimokyklinio / priešmokyklinio ugdymo įstaigose“.

2. Aprašas reglamentuoja vaikų dienos poilsio organizavimo tvarką ikimokyklinio ugdymo grupėje(10,5 val.)

**II SKYRIUS**

**VAIKŲ DIENOS POILSIO IKIMOKYKLINIO UGDYMO GRUPĖJE ORGANIZAVIMAS**

3. Ikimokyklinio ugdymo grupėje (10,5 val.), atsižvelgiant į HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos reikalavimai“ 8 punktą poilsis pagal dienos režimą organizuojamas tam skirtose patalpose ir (ar) pritaikytose erdvėse:

3.1. ikimokyklinio ugdymo grupėje (10,5 val.) įrengtos atskiros miegojimui skirtos patalpos pagal HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos reikalavimai“ 39 punktą;

4. Jeigu ikimokyklinio ugdymo grupę (10,5 val.) lankantis vaikas neturi poreikio dienos miegui, ar tėvai (globėjai) pageidauja, kad jų vaikas nemiegotų ikimokyklinio ugdymo grupėje (10,5val.) pietų miego, tėvai (globėjai) turi pateikti prašymą įstaigos vadovui, kad jų vaikui ikimokyklinio ugdymo grupėje (10,5 val.) nebūtų organizuojamas pietų miegas.

**III SKYRIUS**

**VAIKŲ, NEMIEGANČIŲ PIETŲ MIEGO, DIENOS POILSIO ORGANIZAVIMAS**

5. Ikimokyklinio ugdymo grupės (10,5 val.) vaikams, neturintiems poreikio dienos miegui ir, kurių tėvai (globėjai) Pociūnėlių pagrindinės mokyklos direktoriui pateikė prašymą, organizuojamas dienos poilsis be pietų miego:

5.1. visi pietų miego nemiegantys vaikai iš ikimokyklinio ugdymo grupės (10,5 val.), poilsio laiką leidžia kartu, bendroje patalpoje, jei vaikų skaičius neviršija HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos reikalavimai“ 5 punkte nustatytų reikalavimų;

5.2. poilsio metu vaikai užsiima kita ramia veikla atskirose patalpose, netrukdant kitiems miegantiems vaikams;

5.3. pietų miego nemiegantiems vaikams poilsį ir ramią veiklą atskirose patalpose užtikrina auklėtojos ar mokytojos padėjėja;

5.4. į poilsiui skirtą patalpą pietų miego nemiegantį vaiką atlydi ir vėliau į grupę parsiveda ikimokyklinio ugdymo grupės (10,5 val.) auklėtojos padėjėja;

.

**IV SKYRIUS**

**BAIGIAMOSIOS NUOSTATOS**

6. Už poilsio metu vedamą veiklą, atsižvelgiant į vaikų poilsio poreikius, atsakingas tą dieną su vaikais dirbantis mokytojo ar auklėtojos padėjėja.

7. Šis Tvarkos aprašas gali būti keičiamas ir papildomas, pasikeitus teisės aktų reikalavimams, atsiradus poreikiui, tikslinamos tam tikros jo nuostatos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_